Макар поръчката за кораба да е дадена още в началото на 1923 г., "Миоко" е заложен едва на 24 октомври 1924 г. Забавянето е предизвикано от голямото земетресение, което разрушава по-голямата част от град Йокосука, където се предполага неговото строителство. Постройката на крайцера се усложнява също от претоварването на корабостроителницата на Арсенала в Йокосука. Спуска на вода е осъществен на 16 април 1927 г., а предаването му на флота е на 31 юли 1929 г. Кораба се оказва съществено претоварен, което е причина за неговата лоша устойчивост.